### NN 34/2015 (25.3.2015.), Pravilnik o izmjenama i dopunama Pravilnika o odorama ovlaštenih carinskih službenika Ministarstva financija Carinske uprave

MINISTARSTVO FINANCIJA

704

Na temelju članka 17. stavka 4. Zakona o carinskoj službi (»Narodne novine«, broj 68/13 i 30/14) ministar financija donosi

PRAVILNIK

O IZMJENAMA I DOPUNAMA PRAVILNIKA O ODORAMA OVLAŠTENIH CARINSKIH SLUŽBENIKA MINISTARSTVA FINANCIJA CARINSKE UPRAVE

Članak 1.

U Pravilniku o odorama ovlaštenih carinskih službenika Ministarstva financija Carinske uprave (»Narodne novine«, broj 82/14) u članku 3. stavku 3. riječi »oznake carinskih zvanja« zamjenjuju se riječima »oznake radnih mjesta« .

Članak 2.

U članku 4. stavku 1. točci 29. riječi »oznake carinskih zvanja« zamjenjuju se riječima »oznake radnih mjesta«.

Članak 3.

U članku 5. stavku 10. riječi »oznake carinskih zvanja« zamjenjuju se riječima »oznake radnih mjesta«.

U članku 5. stavku 13. riječi »s oznakom carinskih zvanja« zamjenjuju se riječima« s oznakom radnih mjesta«.

U članku 5. stavku 14. riječi »s oznakom carinskih zvanja« mijenjaju se riječima« s oznakom radnih mjesta«.

U članku 5. stavku 15. riječi »s oznakom carinskih zvanja« mijenjaju se riječima« s oznakom radnih mjesta«.

U članku 5. stavku 26. riječi »oznaka carinskih zvanja« mijenjaju se riječima »oznaka radnih mjesta«.

U članku 5. stavak 33. mijenja se i glasi: »Oznaka radnog mjesta pravokutnog je oblika na antracit podlozi sukladno odredbi članka 12. stavka 5. ovoga Pravilnika«.

Članak 4.

U članku 9. stavku 11. riječi »oznakom carinskih zvanja« zamjenjuju se riječima »oznakom radnih mjesta«.

Članak 5.

Iznad članka 12. naslov »3. Oznake carinskih zvanja« zamjenjuje se naslovom »3. Oznake radnih mjesta«.

Članak 6.

Članak 12. mijenja se i glasi:

(1) Uz osnovne i posebne carinske oznake iz članaka 10. i 11. Pravilnika o odorama ovlaštenih carinskih službenika Ministarstva financija Carinske uprave (»Narodne novine«, broj 82/14) sastavni dio odore su i oznake radnih mjesta.

(2) Oznake radnih mjesta na svečanoj odori nose se s lijeve i desne strane kragne sakoa.

(3) Oznake radnih mjesta carinskih službenika na radnoj odori nose se na prednjici s lijeve strane iznad posebne carinske oznake ili na ramenima radne odore.

(4) Oznake radnih mjesta carinskih službenika na radnoj odori su:

1. »Pomoćnik ministra – ravnatelj Carinske uprave« – u obliku je pravokutnika antracit boje sa četiri osmerokrake zvjezdice zlatne (žute) boje u okviru od hrvatskog pletera (žute) boje;

2. »Zamjenik ravnatelja Carinske uprave« – u obliku je pravokutnika antracit boje sa tri osmerokrake zvjezdice zlatne (žute) boje u okviru od hrvatskog pletera zlatne (žute) boje;

3. »Pomoćnik ravnatelja Carinske uprave i pročelnik Područnog carinskog ureda« – u obliku je pravokutnika antracit boje sa dvije osmerokrake zvjezdice zlatne (žute) boje u okviru od hrvatskog pletera zlatne (žute) boje;

4. »Zamjenik pročelnika Područnog carinskog ureda« – u obliku je pravokutnika antracit boje sa jednom osmerokrakom zvjezdicom zlatne (žute) boje u okviru od hrvatskog pletera zlatne (žute) boje;

5. »Voditelj službe u Središnjem uredu« – u obliku je pravokutnika antracit boje sa dva hrvatska pletera i to širih i užih dimenzija razmaka 5 mm te četiri osmerokrake zvjezdice zlatne (žute) boje u zlatnom (žutom) okviru;

6. »Predstojnik Carinskog ureda i Graničnog carinskog ureda« – u obliku je pravokutnika antracit boje sa dva hrvatska pletera i to širih i užih dimenzija razmaka 5 mm te tri osmerokrake zvjezdice zlatne (žute) boje u zlatnom (žutom) okviru;

7. »Voditelj službe u Područnom carinskom uredu« – u obliku je pravokutnika antracit boje sa dva hrvatska pletera i to širih i užih dimenzija razmaka 5 mm te dvije osmerokrake zvjezdice zlatne (žute) boje u zlatnom (žutom) okviru;

8. »Pomoćnik predstojnika u Carinskom uredu i Graničnom carinskom uredu« – u obliku je pravokutnika antracit boje sa dva hrvatska pletera i to širih i užih dimenzija razmaka 5 mm te jednom osmerokrakom zvjezdicom zlatne (žute) boje u zlatnom (žutom) okviru;

9. »Voditelj službe u Carinskom uredu« – u obliku je pravokutnika antracit boje sa hrvatskim pleterom širih dimenzija i četiri osmerokrake zvjezdice zlatne (žute) boje u zlatnom (žutom) okviru;

10. »Voditelj odjela u Središnjem uredu« – u obliku je pravokutnika antracit boje sa hrvatskim pleterom širih dimenzija i tri osmerokrake zvjezdice zlatne (žute) boje u zlatnom (žutom) okviru;

11. »Voditelj odjela u Područnom carinskom uredu« – u obliku je pravokutnika antracit boje sa hrvatskim pleterom širih dimenzija i dvije osmerokrake zvjezdice zlatne (žute) boje u zlatnom (žutom) okviru;

12. »Voditelj smjene« – u obliku je pravokutnika antracit boje sa hrvatskim pleterom širih dimenzija i jednom osmerokrakom zvjezdicom zlatne (žute) boje u zlatnom (žutom) okviru;

13. »Viši inspektor- specijalist« – u obliku je pravokutnika antracit boje sa hrvatskim pleterom užih dimenzija i tri osmerokrake zvjezdice zlatne ( žute) boje u zlatnom (žutom) okviru;

14. »Viši inspektor« – u obliku je pravokutnika antracit boje sa hrvatskim pleterom užih dimenzija i dvije osmerokrake zvjezdice zlatne (žute) boje u zlatnom (žutom) okviru;

15. »Inspektor« – u obliku je pravokutnika antracit boje sa hrvatskim pleterom užih dimenzija i jednom osmerokrakom zvjezdicom zlatne (žute) boje u zlatnom (žutom) okviru;

16. »Inspektor II vrste« – u obliku je pravokutnika antracit boje sa tri osmerokrake zvjezdice zlatne (žute) boje u zlatnom (žutom) okviru;

17. »Carinik I vrste« – u obliku je pravokutnika antracit boje sa četiri osmerokrake zvjezdice zlatne (žute) boje u zlatnom (žutom) okviru;

18. »Carinik II vrste« – u obliku je pravokutnika antracit boje sa dvije osmerokrakom zvjezdice zlatne (žute) boje u zlatnom (žutom) okviru;

19. »Carinik III vrste« – u obliku je pravokutnika antracit boje i jednom osmerokrakom zvjezdicom zlatne (žute) boje u zlatnom (žutom) okviru;

20. »Viši savjetnik – specijalist« – u obliku je pravokutnika antracit boje sa hrvatskim pleterom užih dimenzija i jednom osmerokrakom zvjezdicom zlatne (žute) boje;

21. »Viši savjetnik« – u obliku je pravokutnika antracit boje i četiri osmerokrake zvjezdice zlatne (žute) boje;

22. »Savjetnik« – u obliku je pravokutnika antracit boje i tri osmerokrake zvjezdice zlatne ( žute) boje;

23. »Stručni suradnik« – u obliku je pravokutnika antracit boje i dvije osmerokrake zvjezdice zlatne (žute) boje;

24. »Viši referent« – u obliku je pravokutnika antracit boje i jedne osmerokrake zvjezdice zlatne (žute) boje;

25. »Referent« – u obliku je pravokutnika antracit boje i jednom osmerokrakom zvjezdicom srebrne boje;

26. »Vježbenik (SSS, VŠS i VSS)« – u obliku je pravokutnika antracit boje i jednom osmerokrakom zvjezdicom bijele boje u bijelom okviru.

(5) Izgled oznaka radnih mjesta carinskih službenika na radnoj odori:

> > > > RUKOVODEĆA RADNA MJESTA

|  |  |  |
| --- | --- | --- |
| RADNO MJESTO | STRUČNA SPREMA | IZGLED OZNAKE |
| POMOĆNIK MINISTRA – RAVNATELJ | VSS | ![](dodatni/435275.jpeg) |
| ZAMJENIK RAVNATELJA | VSS | ![](dodatni/435276.jpeg) |
| POMOĆNIK RAVNATELJA I PROČELNIK PCU | VSS | ![](dodatni/435277.jpeg) |
| ZAMJENIK PROČELNIKA | VSS | ![](dodatni/435278.jpeg) |
| VODITELJ SLUŽBE SU | VSS | ![](dodatni/435279.jpeg) |
| PREDSTOJNIK CU I GCU | VSS | ![](dodatni/435280.jpeg) |
| VODITELJ SLUŽBE PCU | VSS | ![](dodatni/435281.jpeg) |
| POMOĆNIK PREDSTOJNIKA CU I GCU | VSS | ![](dodatni/435282.jpeg) |
| VODITELJ SLUŽBE CU | VSS | ![](dodatni/435283.jpeg) |
| VODITELJ ODJELA U SU | VSS | ![](dodatni/435284.jpeg) |
| VODITELJ ODJELA U PCU | VSS | ![](dodatni/435285.jpeg) |
| VODITELJ SMJENE | VŠS | ![](dodatni/435286.jpeg) |

> > > > > OSTALA RADNA MJESTA

|  |  |  |
| --- | --- | --- |
| RADNO MJESTO | STRUČNA SPREMA | IZGLED OZNAKE |
| VIŠI INSPEKTOR SPECIJALIST | VSS | ![](dodatni/435287.jpeg) |
| VIŠI INSPEKTOR | VSS | ![](dodatni/435288.jpeg) |
| INSPEKTOR | VSS | ![](dodatni/435289.jpeg) |
| INSPEKTOR II | VŠS | ![](dodatni/435290.jpeg) |
| CARINIK I | VSS | ![](dodatni/435291.jpeg) |
| CARINIK II | VŠS | ![](dodatni/435292.jpeg) |
| CARINIK III | SSS | ![](dodatni/435293.jpeg) |
| VIŠI SAVJETNIK SPECIJALIST | VSS | ![](dodatni/435294.jpeg) |
| VIŠI SAVJETNIK | VSS | ![](dodatni/435295.jpeg) |
| SAVJETNIK | VSS | ![](dodatni/435296.jpeg) |
| STRUČNI SURADNIK | VSS | ![](dodatni/435297.jpeg) |
| VIŠI REFERENT | VŠS | ![](dodatni/435298.jpeg) |
| REFERENT | SSS | ![](dodatni/435299.jpeg) |
| VJEŽBENICI | SSS,VŠS i VSS | ![](dodatni/435300.jpeg) |

(6) Oznake radnih mjesta koje se nose na svečanoj odori su:

– četiri zlatne osmerokrake zvjezdice na podlozi tkanine sinje plave boje i dvostrukim obrubom zlatne boje za radno mjesto ravnatelja Carinske uprave

– tri zlatne osmerokrake zvjezdice na podlozi tkanine sinje plave boje i dvostrukim obrubom zlatne boje za radno mjesto zamjenika ravnatelja Carinske uprave

– dvije zlatne osmerokrake zvjezdice na podlozi tkanine sinje plave boje i dvostrukim obrubom zlatne boje za radno mjesto pomoćnika ravnatelja Carinske uprave i pročelnika područnog carinskog ureda.

Članak 7.

U članku 13. iza stavka 1. dodaje se novi stavak 2. i koji glasi: »Ravnatelj Carinske uprave može Odlukom za pojedina radna mjesta propisati i drugačije dijelove odore i količine zaduženja i rokove uporabe nego je to propisano Prilogom I. Pravilnika o odorama ovlaštenih carinskih službenika Ministarstva financija Carinske uprave (»Narodne novine«, broj 82/14). »

Dosadašnji stavci 2., 3., 4., 5., 6., 7., 8. i 9. postaju stavci 3., 4., 5., 6., 7., 8., 9. i 10.

Članak 8.

U Prilogu I. pod točkom 29. riječi »oznake carinskih zvanja« mijenjaju se u riječi »oznake radnih mjesta«.

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-02/27

Urbroj: 513-02-1820/4-14-5

Zagreb, 18. ožujka 2015.

Ministar financija
mr. sc. Boris Lalovac, v. r.

34 25.03.2015 Pravilnik o izmjenama i dopunama Pravilnika o odorama ovlaštenih carinskih službenika Ministarstva financija Carinske uprave

34 25.03.2015 Pravilnik o izmjenama i dopunama Pravilnika o odorama ovlaštenih carinskih službenika Ministarstva financija Carinske uprave

34 25.03.2015 Pravilnik o izmjenama i dopunama Pravilnika o odorama ovlaštenih carinskih službenika Ministarstva financija Carinske uprave

34 25.03.2015 Pravilnik o izmjenama i dopunama Pravilnika o odorama ovlaštenih carinskih službenika Ministarstva financija Carinske uprave